cyanic-selkie/wikianc huggingface dataset:
தேசிய விலங்கு உயிரிதொழில்நுட்ப நிறுவனம்
கல்வி மற்றும் ஆராய்ச்சி
தேசிய விலங்கு உயிரிதொழில்நுட்ப நிறுவனத்தின் முக்கிய கவனம் விலங்கு உயிரித் தொழில்நுட்ப துறையில் தொழில்முனைவோரை மேம்படுத்துவது மற்றும் கால்நடைகள் சம்பந்தப்பட்ட முக்கிய ஆராய்ச்சிகளை முன்னெடுத்தல் மற்றும் மனிதக்குலத்திற்கு நன்மை பயக்கும். பல்வேறு பிரிவுகளின் ஆராய்ச்சி மேற்கொள்ளுதல். உதாரணமாக, மரபியல், ஊட்டச்சத்து செறிவூட்டல், மரபணு மாற்றுத் தொழில்நுட்பம், தொற்று நோய்கள் மற்றும் இனப்பெருக்க உயிரி தொழில்நுட்பம் ஆய்வு மேற்கொள்ளுதல். இந்த ஆய்வுக் கூடங்களில் கற்பித்தல் மற்றும் ஆராய்ச்சி திட்டங்கள் நடத்துவருகின்றன். முதுநிலை அறிவியல் மற்றும் முனைவர் பட்ட ஆய்வு, இளம் விஞ்ஞானிகளுக்குப் பயிற்சியும் அளிக்கப்பட்டு வருகிறது.
வெளி இணைப்புகள்
பகுப்பு:ஆய்வு நிறுவனங்கள்
நேரு விளையாட்டரங்கம், சிமோகா
நேரு விளையாட்டரங்கம், சிமோகா (Nehru Stadium, Shimoga) இந்திய மாநிலமான கர்நாடகாவின் சிமோகா நகரிலுள்ள ஒரு பல்நோக்கு விளையாட்டரங்கமாகும். முக்கியமாக கால்பந்து, துடுப்பாட்டம் மற்றும் பிற விளையாட்டுகளின் போட்டிகளை ஏற்பாடு செய்ய இவ்வரங்கம் பயன்படுத்தப்படுகிறது. இரண்டு முறை இங்கு துடுப்பாட்ட முதல் தரப் போட்டிகள் நடந்துள்ளன. 1973 ஆம் ஆண்டில் கர்நாடக துடுப்பாட்ட அணி ஆந்திர துடுப்பாட்ட அணிக்கு எதிராக விளையாடியதும்  மீண்டும் 1979 இல் கர்நாடக துடுப்பாட்ட அணி கேரள துடுப்பாட்ட அணிக்கு எதிராக விளையாடியதும் இங்கு நடைபெற்ற அவ்விரு போட்டிகளாகும். அதன் பின்னர் அரங்கம் எந்த துடுப்பாட்ட போட்டிகளையும் நடத்தவில்லை.
மேற்கோள்கள்
பகுப்பு:இந்தியத் துடுப்பாட்ட மைதானங்கள்
மெரீனா 101
மெரீனா 101 (Marina 101) என்பது  ஐக்கிய அரபு அமீரகத்தின், துபாய் மெரீனா மாவட்டத்தில்  துபாய் நகரில் அமைந்துள்ள ஒரு வானளாவிய கட்டிடமாகும். 425 மீட்டர் அல்லது 1394 அடி உயரம் கொண்ட இக்கட்டடத்தில் 101 அடுக்குகள் உள்ளன. ஐக்கிய அரபு அமீரகத்தில் உள்ள இரண்டாவது மிக உயரமான கட்டிடம் என்ற சிறப்பு இக்கட்டடத்திற்கு உண்டு. புர்ச்சு கலிஃபா  முதலாவது உயரமான வானளாவியாகும்.  2021 ஆம் ஆண்டு நிலவரப்படி, மெரினா 101 உலகின் 32 ஆவது உயரமான கட்டிடமாகும். இதன் கட்டுமானம் 2007 ஆம் ஆண்டில் தொடங்கியது. 2014 ஆம் ஆண்டில் முடிக்க முதலில் திட்டமிடப்பட்டது. கட்டுமான ஒப்பந்தத்தில் இருந்த செப்பீல்டு ஓல்டிங்க்சு நிறுவனத்தார் நிதி மூலதனம் இல்லாமல் போன காரணத்தால் கட்டடம் முழுமையடையாமல் நின்றது. கட்டடம் தேசிய பொறியியல் பணியகத்தால் வடிவமைக்கப்பட்டது. துருக்கிய கூட்டு நிறுவனமான டிஏவி கட்டுமான நிறுவனத்தால் கட்டுமானம் செய்யப்பட்டது.
புற இணைப்புகள்
பகுப்பு:வானளாவிகள் பகுப்பு:ஐக்கிய அரபு அமீரகத்தில் உள்ள வானளாவிகள் பகுப்பு:துபாய்
வானமாதேவி பிடாரியம்மன் கோயில்
வானமாதேவி பிடாரியம்மன் கோயில் தமிழ்நாட்டில் கடலூர் மாவட்டம், வானமாதேவி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரியம்மன்சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி வெள்ளி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எலபர்கா
நிலவியல்
எலபர்கா 15.63 °வடக்கிலும் 76.02 ° கிழக்கிலும் அமைந்துள்ளது. இதன் சராசரி உயரம் 605 மீட்டர் (1984 அடி) ஆகும்.
வரலாறு
11 ஆம் நூற்றாண்டின் ஆரம்பத்தில் இது எலம்பர்கா வம்சத்தால் ஆளப்பட்டது. கண்டுபிடிக்கப்பட்ட ஒரு குறிப்பு கி.பி 1026 முதல் கி.பி 1126 வரை இவ்வூரைப் பற்றி விவரிக்கிறது. ஐதராபாத் நிசாம் ஆட்சியின் போது இருந்த கடைசி வட்டங்களில் இதுவும் ஒன்றாகும்.
புள்ளிவிவரங்கள்
2001 இந்திய மக்கள் தொகைக் கணக்கெடுப்புப்படி, எலபர்காவில் 11,437 மக்கள் தொகை இருந்தது. இதில் ஆண்கள் 51%, பெண்கள் 49% ஆகும். எலபர்காவின் சராசரி கல்வியறிவு விகிதம் 58% ஆகும். இது தேசிய சராசரியான 59.5% ஐ விடக் குறைவு: ஆண் கல்வியறிவு 69%, மற்றும் பெண் கல்வியறிவு 47%. எலபர்காவில், 15% மக்கள் 6 வயதுக்குட்பட்டவர்களாக இருக்கின்றனர்.
மேற்கோள்கள்
பகுப்பு:Coordinates on Wikidata பகுப்பு:கர்நாடக மாநிலத்திலுள்ள ஊர்களும் நகரங்களும்
மாஸ்கோ முற்றுகை (1238)
மாஸ்கோ முற்றுகை (Siege of Moscow (1238)) என்பது 1238ஆம் ஆண்டு நடந்த ஒரு முற்றுகைப் போராகும். இது மங்கோலியர்களின் கீவ ருஸ் மீதான படையெடுப்பின் ஒரு பகுதியாக நடைபெற்றது.
பின்புலம்
திசம்பர் 21, 1237ஆம் ஆண்டு ரியாசானின் அழிவிற்குப்பிறகு மாட்சிமிக்க இளவரசரான இரண்டாம் ஊரி தனது மகன்கள் விசேவோலோடு மற்றும் விளாதிமிரைப் பெரும்பாலான விளாதிமிர்-சுஸ்டாலின் இராணுவத்துடன் சேர்த்து மங்கோலியப் படையெடுப்பாளர்களை கோலோம்னா என்ற இடத்தில் தடுத்து நிறுத்த அனுப்பினார். இங்கு, உருசிய இராணுவமானது தோற்கடிக்கப்பட்டது. தாக்குதலில் தப்பிப் பிழைத்தவர்கள் சிதறி வடக்கு நோக்கி ஓட ஆரம்பித்தனர். அவர்கள் விளாதிமிர் மற்றும் மாஸ்கோவை அடைந்தனர்.
முற்றுகை
சனவரி 1238இல் கோலோம்னாவின் அழிவிற்குப் பிறகு விளாதிமிரின் இரண்டாம் ஊரியின் இளைய மகனான இளவரசர் விளாதிமிர் மாஸ்கோவுக்குத் தன்னுடைய எஞ்சிய சிறிய படையுடன் தப்பி ஓடினார். நோவ்கோரோடு வரலாற்று நூலில், "மாஸ்கோவின் வீரர்கள் எதையும் காணாமல் கண்ணை மூடிக்கொண்டு ஓடி தப்பினர்" என்று இதைப் பற்றிக் குறிப்பிடப்பட்டுள்ளது. அந்நேரத்தில் மாஸ்கோவானது அரண்களைக் கொண்ட ஒரு கிராமமாக இருந்தது. "நான்கு ஆறுகள் சந்தித்த இடத்தில்" ஒரு வணிக பணியிடமாகத் திகழ்ந்தது. ஐந்து நாட்கள் முற்றுகைக்குப் பிறகு மாஸ்கோவின் சிறிய மரக் கோட்டையானது கைப்பற்றப்பட்டது.
பிறகு
இளவரசர் விளாதிமிர் பிடிக்கப்பட்டு, இரண்டு வாரங்களுக்குப் பிறகு விளாதிமிர் தற்காப்பாளர்களின் கண் முன்னால் மரண தண்டனைக்கு உட்படுத்தப்பட்டார்.
உசாத்துணை
மாஸ்கோ 1238
ஏதென்சை அகாமனிசியர் அழித்தல்
ஏதென்சு நகரை பாரசீகர்கள் அழித்தல் அல்லது ஏதென்சு நகரை அகாமனிசியர் அழித்தல் என்பது கிரேக்கத்தின் மீதான பாரசீகத்தின் இரண்டாவது படையெடுப்பு நடத்தபோது அழித்தொழிப்பு ஆகும். இது முதலாம் செர்கசின் அகாமனிசிய இராணுவத்தால் செய்யப்பட்டது. இந்த அழிப்பானது இரண்டு ஆண்டுகளில் இரண்டு கட்டங்களாக, கிமு 480-479 என நடந்தது.
முதல் கட்டம்: முதலாம் செர்கஸ் (கிமு 480 )
ஏதென்சு முதன்முறையாக கிமு 480 செப்டம்பர் மாதம் வீழ்ந்தது. அக்ரோபோலிசில் பாரசீகர்களைத் தடுத்து நிறுத்திய குறைந்த எண்ணிக்கையிலான ஏதெனியர்கள் இறுதியில் தோற்கடிக்கப்பட்டனர். பின்னர் ஏதென்சை எரிக்குமாறு செர்க்செஸ் உத்தரவிட்டார். அக்ரோபோலிஸ் இடிக்கப்பட்டது, மேலும் ஏதெனாவின் பழைய கோயில் மற்றும் பழைய பார்த்தீனான் ஆகியவை அழிக்கப்பட்டன.
சில ஏதெனியர்கள் குளிர்காலத்தில் தங்களது எரிந்த நகரத்திற்கு திரும்பினர். கிமு 479 சூன் மாதத்தில் மார்தோனியசின் இரண்டாவது படையெடுப்பிற்கு முன்னால் அவர்கள் மீண்டும் வெளியேற வேண்டி இருந்தது.
இரண்டாம் கட்டம்: மார்தோனியசு (கிமு 479)
மார்தோனியஸ் வட கிரேக்கத்தில் எஞ்சியுள்ள அகாமனிசிய துருப்புக்களுடன் இருந்தார். அவர் கிரேக்கத்தில் தன்னுடன் இருக்க திறமை மிக்க துருப்புக்களைக் கொண்டிருந்தார். குறிப்பாக இறாவப்படை, சிதியர்கள், மீடியர்கள், பாக்டிரியர்கள், இந்தியர்கள் போன்றோர்கள் கொண்ட படைகளைக் கொண்டிருந்தார். link=//upload.wikimedia.org/wikipedia/commons/thumb/c/cc/Answer_of_Aristides_to_the_ambassadors_of_Mardonius.jpg/220px-Answer_of_Aristides_to_the_ambassadors_of_Mardonius.jpg|இடது|thumb| [[மார்தோனியசு (முதலாம் டோரியசின் மருமகன்)|மார்தோனியசின் தூதர்களுக்கு அரிசுடைடீசின் பதில்: "சூரியன் அதன் போக்கில் செல்லும் வரை, நாங்கள் ஒருபோதும் செர்க்சுடன் இணக்கத்துக்கு வர மாட்டோம்". ]] மார்தோனியசு தெசலியில் இருந்தார். பூசந்தி மீதான தாக்குதல் அர்த்தமற்றது என்பதை அறிந்திருந்தார். அதே நேரத்தில் நேச நாடுகள் பெலொப்பொனேசியாவுக்கு வெளியே இராணுவத்தை அனுப்ப தயாராக இல்லை.
ஏதெனியர்களுக்கு அமைதி, சுய-அரசு மற்றும் பிராந்திய விரிவாக்கம் ஆகியவற்றை வழங்குவதாக உறுதி அளிப்பதன் மூலம் அங்கு நிலவிவந்த முட்டுக்கட்டையை உடைக்க மார்தோனியஸ் முயன்றார் (அதன் மூலம் ஏதென்சின் கடற்படையை நேச நாடுகளின் படைகளிடமிருந்து பிரிக்கும் நோக்கத்துடன்). இதற்கு மாசிடோனின் முதலாம் அலெக்சாந்தரை இடைத்தரகராகப் பயன்படுத்தினார். ஏதெனியர்கள் இந்த வாய்ப்பை நிராகரித்தனர். இதனால் பாரசீக படையெடுப்பிலிருந்து தங்களை காத்துக்கொள்ள ஏதெனியர்கள் மீண்டும் நகரத்தைவிட்டு மீண்டும் வெளியேறினர். பாரசீகர்கள் தெற்கே அணிவகுத்துச் சென்று அதை மீண்டும் கைப்பற்றினர்.
மார்தோனியஸ் நகரத்தை மோசமான அழித்தார். மேலும் இந்த இரண்டாம் கட்டத்தில் நகரம் உண்மையிலேயே தரைமட்டமாக்கப்பட்டது என்று சில ஆசிரியர்கள் கருதினர். எரோடோடஸின் கூற்றுப்படி, பேச்சுவார்த்தைகள் முறிந்த பிறகு: "(மார்தோனியஸ்) ஏதென்சை எரித்தார், மேலும் அங்கி இருந்த சுவர்கள், வீடுகள், கோயில்கள் என அனைத்து கட்டுமானங்களையும் முற்றிலும் இடித்து தள்ளினார்."
- எரோடோடஸ் IX.13
புனரமைப்பு
link=//upload.wikimedia.org/wikipedia/commons/thumb/d/dc/Athenians_rebuilding_their_city_under_the_direction_of_Themistocles.jpg/220px-Athenians_rebuilding_their_city_under_the_direction_of_Themistocles.jpg|thumb| ஏதெனியர்கள் [[தெமிஸ்ட்டோக்ளீஸ்|தெமிஸ்டோக்ளீசின் வழிகாட்டுதலின் கீழ் தங்கள் நகரத்தை மீண்டும் கட்டியெழுப்புகின்றனர்.]] இதையடுத்து நடந்த பிளாட்டீயா சமரில் அகாமனிசியர்கள் தீர்க்கமாக தோற்கடிக்கப்பட்டு, கிரேக்கர்கள் ஏதென்சை மீட்டனர். அக்ரோபோலிசில் புதிய பார்த்தினன் உட்பட அனைத்தையும் அவர்கள் மீண்டும் கட்டியெழுப்ப வேண்டியிருந்தது. புனரமைப்புக்கான இந்தப் பணிகள் கிமு 479 இலையுதிர்காலத்தில் தெமிஸ்ட்டோக்கிளீசால் வழிநடத்தப்பட்டன. அவர் அக்ரோபோலிசின் சுவர்களை வலுப்படுத்த பழைய பார்த்தீனான் மற்றும் ஏதனாவின் பழைய கோவிலின் இடிபாடுகளை எடுத்து பயன்படுத்தினார். அவை அக்ரோபோலிசின் வடக்கு சுவரில் இன்றும் காணப்படுகின்றன. கோவில்களை புனரமைக்கும் பணிக்கு முன், மதில்களை சரிசெய்து, நகரின் பாதுகாப்பை கட்டியெழுப்புவது அவரது முன்னுரிமையாக இருந்திருக்கலாம். குறிப்பாக தெமிஸ்டோகிளீஸ் அழிக்கப்பட்ட கோயில்களின் இடிபாடுகளையும் பயன்படுத்தி அக்ரோபோலிசின் வடக்கு சுவரைக் கட்டியவராகக் கருதப்படுகிறார். அதே சமயம் தெற்குச் சுவரின் பிற்கால கட்டிடத்துடன் சிமோன் தொடர்புடையவர்.
தெமிஸ்டோகிள்சின் பெயரால் அழைக்கப்பட்டட தெமிஸ்ட்டோக்லீன் மதில் சுவர், பாரசீகத்துடனான போருக்குப் பிறகு, எதிர்கால படையெடுப்புகளிலிருந்து பாதுகாக்கும் நம்பிக்கையில் கட்டப்பட்டது. இந்த கட்டிடப் பணிகளில் முந்தைய மோதலின் அழிவுகளின் எச்சங்களை மிகுதியாக பயன்படுத்தி கட்டப்பட்டது.
30 ஆண்டுகளுக்கும் மேலாக காலம் கடந்த பிறகு, பார்த்தினன் கோயில் பெரிக்கிளீசால் மீண்டும் கட்டப்பட்டது. ஒருவேளை அகாமனிசியர்களால் அழிக்கப்பட்ட கோயில்களை மீண்டும் கட்டக்கூடாது என்ற சபதம் காரணமாக இந்த தாமதம் ஏற்பட்டிருக்கலாம்.
லியூக்ட்ரா
லியூக்ட்ரா (Leuctra or Leuktra, τὰ Λεῦκτρα    , Attic Greek உச்சரிப்பு: [tà lêu̯k.tra] or τὸ Λεῦκτρον)  என்பது பண்டைய போயோட்டியாவின் ஒரு சிற்றூர் ஆகும். இது தெஸ்பியாவிலிருந்து பிளாட்டீயா செல்லும் சாலையில், அமைந்துள்ளது. கிமு 371 இல் எசுபார்த்தா மற்றும் தீப்சு இடையே இந்த ஊரின் சுற்றுப்புறத்தில் நடந்த புகழ்பெற்ற லியூக்ட்ரா சமரின் பதிவில் மட்டுமே இதன் பெயர் வரலாற்றில் உள்ளது. இந்த சமரின் முடிவில் எசுபார்த்தாவின் மேலாதிக்கம் தகர்க்கப்பட்டது. லியூக்ட்ராவின் சமவெளியில், லூக்ட்ரியன் இனத்தைச் சேர்ந்த ஸ்கெடாச்சின் இரண்டு மகள்களின் கல்லறைகள் இருந்தன. அந்த இருவரும் எசுபார்த்தன்களால் பலாத்காரம் செய்து, கொல்லப்பட்டனர்; இந்த இடத்தில் எசுபார்த்தன்கள் தோற்கடிக்கப்படுவார்கள் என்று ஒரு ஆரக்கிள் கணித்ததால், இந்த கல்லறையில் போருக்கு முன்பு தீப்சிள் தளபதி எபமினோண்டாசால் மலர் மரியாதை செய்யப்பட்டது.
லுக்ட்ராவின் தளம் லெஃப்க்ட்ரா என்ற நவீன கிராமத்திற்கு அருகில் உள்ளது, இது பண்டைய இடத்துடனான தொடர்பை நினைவூட்டும் வகையில் பெயர் மாற்றப்பட்டது.
குறிப்புகள்
பகுப்பு:பண்டைய கிரேக்க புவியியல்
ஜெயனன் வின்சென்ட்
ஜெயனன் வின்சென்ட் (Jayanan Vincent) என்பவர் ஒரு இந்திய ஒளிப்பதிவாளர். ஆவார். இவர் ஒளிப்பதிவாளரும் இயக்குநருமான அ. வின்சென்ட்டின் மகனும், அஜயன் வின்சென்டின் அண்ணனும் ஆவார். மலையாளம், தமிழ், தெலுங்கு, இந்தி திரைப்படங்களில்  பணியாற்றியதற்காக அறியப்பட்ட இவர், இந்திய ஒளிப்பதிவாளர்கள் சங்கத்தின் (ஐ.எஸ்.சி) உறுப்பினராக உள்ளார்.
வெளி இணைப்புகள்
பகுப்பு:தமிழ்த் திரைப்பட ஒளிப்பதிவாளர்கள் பகுப்பு:வாழும் நபர்கள் பகுப்பு:மலையாள நபர்கள்
கலங்கல் மகாலட்சுமியம்மன் கோயில்
கலங்கல் மகாலட்சுமியம்மன் கோயில் தமிழ்நாட்டில் கோயம்புத்தூர் மாவட்டம், கலங்கல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கண்ணம்பாளையம் மதுரைவீரன் கோயில்
கண்ணம்பாளையம் மதுரைவீரன் கோயில் தமிழ்நாட்டில் கோயம்புத்தூர் மாவட்டம், கண்ணம்பாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரஜினிகாந்தா செகாவத்
ரஜினிகாந்தா செகாவத் (Rajnigandha Shekhawat) இவர் ராஜஸ்தானைச் சேர்ந்த பிரபல பாடகியும் மற்றும் இந்தியாவின் ராஜஸ்தான் மல்சிசார் பகுதியின் இளவரசியுமாவார். இவர் ராஜஸ்தானி நாட்டுப்புறப் பாடல், பாலிவுட், ஆங்கிலம், ராஜஸ்தானி மார்வாரியின் வேறுபட்ட கூறுகளின் கலவை, தரமான பாரம்பரிய இசை போன்ற பலவற்றைப் பாடுவதில் பெயர் பெற்றவர். இவர் ஐந்து படங்களின் பாடல்களுக்கு பின்னணிக் குரல் அளித்துள்ளார். இதுவரையில் இவரது மிகப்பெரிய பாடல் தர்மா திரைப்பட நிறுவனத்தின் பத்ரி கி துல்கானியா என்பது 650 மில்லியனுக்கும் அதிகமான பார்வைகளைக் கொண்டுள்ளது. இவர் 2017 ஆம் ஆண்டில் சுப் மங்கல் சவ்தான் என்ற படத்திற்காக மிகவும் நம்பிக்கைக்குரிய புதிய பாடகருக்கான மிர்ச்சி விருதுக்கு பரிந்துரைக்கப்பட்டார். கலர்ஸ் தொலைக்காட்சியில் ரைசிங் ஸ்டார்  என்ற மெய்நிகர் பாடல் நிகழ்ச்சியில் பங்கேற்க இவர் சமீபத்தில் அழைக்கப்பட்டார். மேலும் "பிக் பிரதர்" என்ற நிகழ்ச்சியின் இந்திய பதிப்பான "பிக் பாஸ்" இறுதிப்போட்டியிலும் பங்களித்துள்ளார்.
ராஜஸ்தானி நாட்டுப்புறம் மற்றும் ஆங்கிலத்தில் வேறுபட்ட கூறுகளின் கலவையாக பாடும் ஒரே பாடகர் ரஜினிகாந்தா செகாவத் ஆவார். இவரது இரு காணொளிக் காட்சிகள் முகநூலின் வெற்றிகளாக மாறியுள்ளன. இது இணைவு ராஜஸ்தானி இசையின் மிகவும் அங்கீகரிக்கப்பட்ட முகமாக மாறியுள்ளது. ராஜஸ்தானி பத்திரிகைகள் இப்போது இவரை "வேறுபட்ட கலவைகளின் மகாராணி" என்று குறிப்பிடுகின்றன. கூமருடனான சீப் த்ரில்ஸ் என்ற நிகழ்ச்சி இவருக்கு புகழைத் தேடித் தந்தது. அதன்பிறகு ராஜஸ்தானி நாட்டுப்புற பாடல்களுடன் ஷேப் ஆப் யூ மற்றும் சிங்கிள் லேடி போன்ற இவர் பாடிய கலவையான பாடல்கள் மிகவும் பிரபலமாக உள்ளன.
குடும்பம்
ஜெய்ப்பூர் மாநிலத்தில் உள்ள மல்சிசரின் முந்தைய பிரபுத்துவ  குடும்பத்தைச் சேர்ந்த  ரஜினிகந்தா, தனது வர்க்கம் மற்றும் சாதியின் தடைகளை உடைத்து, அனைத்து முரண்பாடுகளுக்கும் எதிரான தனது ஆர்வத்தை பின்பற்றுவதற்காக ராஜஸ்தானின் மிகவும் பாரம்பரிய மற்றும் பழமைவாத ராஜ்புத் சமூகத்தைச் சேர்ந்த முதல் பாடகியாக ஆனார். இன்று இவர் மாநிலத்தின் மிகவும் புகழ்பெற்ற பாடகர்களில் ஒருவராக இருக்கிறார்.
பணிகள்
இவர் மூன்று இசைத் தொகுப்புகளை வெளியிட்டுள்ளார். சன் சிட்டி, தென்னாப்பிரிக்கா மற்றும் குளோபல் வில்லேஜ், துபாய், மஸ்கட் போன்ற பல இடங்களை உள்ளடக்கிய உலகளவில் 500 க்கும் மேற்பட்ட இசை நிகழ்ச்சிகளில் பாடியுள்ளார். பான்டா ஃபார் அமித் திரிவேதி, ஜபோங் தீபாவளி, லெனோவா, ராஜஸ்தான் சுற்றுலா சின்னம் போன்ற பல்வேறு பிரபலமான விளம்பரங்களில் இவர் பாடியுள்ளார். மேலும் இவரது மிக சமீபத்திய வெளியீடுகள் இந்தியன் ஐடல் 10 இன் புதிய பாடலான "மௌசம் மியூசிக் கா" என்பது ரெட் பண்பலையின் புதிய விளம்பர ஒலியாகும்.
தொழில்
செகாவத் ஒரு பாலிவுட் தொழில்முறை வணிகராவார். டிஸ்னி இந்தியா, டைம்ஸ் ஆஃப் இந்தியா (டைம்ஸ் மியூசிக்) ஆகியவற்றில் பணிபுரிந்தவர். மேலும், நடிகர்  ஷாஹித் கபூருடன் நிர்வாகத் திறனில் தொடர்பு கொண்டிருந்தார். மும்பையின் பாட்கண்டே பல்கலைக்கழகத்தில் விசாரத் மற்றும் இந்துஸ்தானி பாரம்பரிய இசையில் முதுகலைப் பட்டம் பெற்ற பெற்ற பாடகியாவார். தற்போது கச்சேரிகள், பாலிவுட் பின்னணி பதிவுகள் மற்றும் இவரது தனிப்பட்ட காணொளி படப்பிடிப்புகளுக்கான சுற்றுப்பயணத்திற்கு இடையில் தனது நேரத்தை பிரித்துக் கொள்கிறார்.
குறிப்புகள்
பகுப்பு:பெண் கலைஞர்கள் பகுப்பு:இசைக் கலைஞர்கள் பகுப்பு:நாட்டுப்புறப் பாடகர்கள்
மல்சிசார்
மல்சிசார் நகரம் (Malsisar) என்ற கிராமம் ராஜஸ்தானின் ஜுன்ஜுனு மாவட்டத்தில், ஜுன்ஜுனு என்ற ஊருக்கு அருகில் 28 கி.மீ .தொலைவில் அமைந்துள்ளது. இது மண்டாவா மற்றும் ராஜஸ்தான் சட்டமன்றத்திலிருந்து 30 கி.மீ தூரத்தில் உள்ளது. இது பஞ்சாயத்து மற்றும் வட்டத் தலைமையகங்களில் ஒன்றாகும். ஜுன்ஜுனு, பிசாவு, சாதுல்பூர் மற்றும் மண்டாவா ஆகிய பகுதிகளுக்கிடையே மல்சிசார் அமைந்துள்ளது.
பின்னணி
ஜுன்ஜுனுவைச் சேர்ந்த தாகூர் ஜோராவர் சிங்கின் மகன் தாக்கூர் மகா சிங் என்பவரால் ஷெகாவத் வம்சத்தில் நிறுவப்பட்ட மல்சிசார் கோட்டையின் கட்டுமானம் 1762 இல் தொடங்கியது. மல்சிசார் மற்றும் அதன் அண்டை கிராமமான அல்சிசார் ஆகிய இரண்டும் மல்சி மற்றும் அல்சி என்ற இரு சகோதரிகளின் நினைவாக பெயரிடப்பட்டது. இந்த கிராமங்களில் முதலில் குடியேறியவர்கள் ஒரே குடும்பத்தைச் சேர்ந்த உறுப்பினர்களாக இருந்தனர். மல்சிசார் கி.பி 1760 இன் பிற்பகுதியில் அதிகாரப்பூர்வமாக நிறுவப்பட்டது (விக்ரம் சம்வத் 1814).
மக்கள் தொகை
தற்போது 30,000 மக்களுடன் சுமார் 1800 குடும்பங்கள் இந்த கிராமங்களில் வாழ்கின்றனர்.
பாரம்பரிய மற்றும் சுற்றுலா தலங்கள்
பாபா பிரேம் கிரி ஜி மகாராஜின் மடம் (கோயில்) மல்சிசாரில் உள்ள மிகவும் பிரபலமான பாரம்பரியக் கட்டடமாகும். இது பல்வேறு நகரங்கள் மற்றும் மாநிலங்களைச் சேர்ந்த மக்களையும் பின்பற்றுபவர்களையும் ஈர்க்கிறது. இது சிறீ சிறீ 1008 பாபா பிரேம் கிரி ஜி மகாராஜின் சமாதி தலமாகும். சிவன், ராதா-கிருட்டிணர் கோயில், சிறீ ரங் ஜி, பாபா ராம்தேவ்ஜி, கோகாஜி, அனுமன் (பாலாஜி) மந்திர் போன்றவை கிராமத்தில் உள்ள மற்ற பழைய கோயில்கள் ஆகும். சமீபத்தில் கட்டப்பட்ட சிறீ கிருட்டிணர் & சிவன் கோயிலும் இங்குள்ளது. 250 ஆண்டுகள் பழமையான கோட்டையும் உள்ள. மேலும் பல பிரபலமான வணிக குடும்பங்களான பாங்கா, ஜுன்ஜுனுவாலா, நாகரியா, சங்கனேரியா, சரோகி, கெடியா மற்றும் மோடி போன்ற பல பிரபலமான பாரம்பரிய குடும்பங்களும் உள்ளன. கிராமத்தில் உள்ள சுற்றுலா தலங்கள் பின்வருமாறு: மல்சிசார் மடம், அணை மற்றும் கோட்டை.
பிரபல வெள்ளி மன்னர் சேத் மோதிலால் ஜி ஜுன்ஜுனுவாலா இந்த மல்சிசாருக்கு சொந்தமானவர். அமெரிக்காவின் வால் ஸ்ட்ரீட் புல்லியன் பங்கு சந்தையில் "சில்வர் கிங்" என்ற தலைப்பில்  இடம் பெற்றுள்ள ஒரே இந்தியர் இவர்தான்.
பயன்பாடுகள்
மல்சிசாரில் பல கிராமங்களை உள்ளடக்கிய ஒரு காவல் நிலையம் மற்றும் ஒரு பெட்ரோல் நிலையம் உள்ளிட்ட பல பயன்பாடுகளும் உள்ளன. இந்த கிராமத்தில் இரு அரசு உயர்நிலைப் பள்ளிகள் மற்றும் பிரபலமான ஹெலினா கௌசிக் பெண்கள் கல்லூரி உட்பட சுமார் 35 பள்ளிகள் உள்ளன. இங்குள்ள வி.ஆர் மேல்நிலைப்பள்ளி 125 ஆண்டுகள் பழமையானதாகும். புகழ்பெற்ற சுதந்திர போராட்ட வீரர் சிறீ சத்ய நாராயண் ஜி என்பவர் நினைவாக சிறீ சத்ய நாராயண் பதங்காடியா சிக்சன் சன்சுதான் நிறுவப்பட்டது. அரசு மருத்துவமனைகள், பரோடா வங்கி பிகானிர் பாரத வங்கி மற்றும் ஜெய்ப்பூர் பாரத வங்கி ஆகியவை உள்ளன.
மகாரி நடனம்
மகாரி நடனம் கிட்டத்தட்ட ஆயிரம் ஆண்டுகள் பழமையானது, உத்கலாநாட்டின் கீழைக்கங்க ஆட்சியாளர்களின் காலத்திலிருந்தே பூரியின் ஜகந்நாத் கோவிலில் மகரி நடனம் தினசரி வழிபாடுகளின் ஒரு பகுதியாக இருந்தது. பன்னிரண்டாம் நூற்றாண்டில், சோதகங்க தேவா மகரி நடனத்திற்கு ஒரு சட்டபூர்வமான அந்தஸ்தைக் கொடுத்தார். மகாரிகள் தங்குவதற்கு புதிய இடங்களை நிறுவி, தெய்வத்திற்காக புதிய விழாக்களை அறிமுகப்படுத்தினார். ஒடிசியின் செவ்வியல் நடன வடிவம் மகாரி நடனத்தின் வேர்களைக் கொண்டுள்ளது, பதினைந்தாம் மற்றும் பதினாறாம் நூற்றாண்டுகளில் மகாரி நடனம் வீழ்ச்சியடைந்தபோது மகரி பாரம்பரியத்தின் ஒரு பகுதியாக  கோட்டிபுவா நடனம்உருவானது. குர்தா மன்னரான இராமச்சந்திர ராஜா என்பவரால் மகாரி மற்றும் கோட்டிபுவா நடனங்கள் ஆதரிக்கப்பட்டன. இவரது காலத்தில் அதுவரை கோவில்களில் மட்டுமே வழிபாடுகளில் இணைக்கப்பட்டிருந்த தேவதாசிகள் அரசவைக்கு வரவழைக்கப்பட்டனர். சுதந்திர இந்தியாவில் தேவதாசி முறையை ஒழித்ததன் மூலம், மகாரி நடனம் நிலையான சரிவை நோக்கிச் சென்றது. அதற்கு புத்துயிர்தந்து மேடை நிகழ்ச்சிகளுக்காக அதனைத் தழுவிய ஒரு நடனவடிவமாக மாற்றிய பெருமை மறைந்த ஒடிசிக் கலைஞர் குரு பங்கஜ் சரண் தாஸ் என்பவரையேச் சாரும். பங்கஜ் தாஸின் சீடரான ஒடிசி நடனக் கலைஞர் ரூபாஸ்ரீ மொஹாபத்ராவும் மகாரிக்கு புத்துயிர் அளிப்பதில் குறிப்பிடத்தக்க பங்களித்துள்ளார். இந்த நடனம் ஒரு காலத்தில் ஜெகந்நாதர் கோயிலின் மகாரிகளுக்கு பிரத்தியேகமாகக் கற்பிக்கப்பட்டது. தொழில்முறை மகாரிகளில் கடைசியாக இருந்தவர் சஷிமானி தேவி ஆவார்.
மகாரிகள்
பூரியில் உள்ள புரி ஜெகன்நாதர் கோயிலின் நடனக் கலைஞர்கள் அல்லது தேவதாசிகளாக மகாரிகள் இருந்தனர். புராணத்தின் படி, பகவான் ஜெகந்நாதர் இரவு படுக்கையில் ஓய்வு பெறுவதற்கு முன்பு ஒரு மகரி நடனத்தைக் காண்கிறார். மேலும் நடனக் கலைஞர்கள் இறைவனது திருப்திக்காக நடனத்தை நிகழ்த்தினர். மகரிகளுக்கு அவர்களின் வாழ்வாதாரத்திற்காக நிலங்கள் வழங்கப்பட்டன, மேலும் அவர்கள் தெய்வத்தின் துணைவராக நடந்து கொண்டனர். அவரைப் பிரியப்படுத்த ஜெயதேவரின் கீத கோவிந்தம் பாடி நடனமாடினர். தெய்வமே கோவிந்தரின் வசனங்களைக் கொண்ட விசேஷமாக நெய்யப்பட்ட புடவைகளை அணிந்துகொண்டு, சிறப்பு நகைகளை அணிந்து பூக்களால் அலங்கரித்துக் கொள்வர். இது தெய்வத்திற்காக பிரத்தியேகமாக நிகழ்த்தப்பட்டது. மகரி என்ற சொல் மஹா-நாரி என்பதன் சுருக்கமாகும். இதன் பொருள் 'பெரிய பெண்' என்பதாகும். மகாரிகள் கோவிலில் தினசரி வழிபாடுகளின் ஒரு பகுதியாகவும், எப்போதாவது கோவில் ஊர்வலங்களிலலும், கருவறைக்குள் தெய்வத்திற்காகவும் பிரத்தியேகமாக  இந்த நடனத்தை நிகழ்த்தினர். முந்தைய காலங்களில் மகாரிகள் சமுதாயத்தில் மதிப்பிற்குரிய இடத்தைப் பெற்றிருந்தனர். மேலும் உயரடுக்குக் குடும்பங்களைச் சேர்ந்த பெண்கள் இதை ஒரு மரியாதைக்குரிய தொழிலாக எடுத்துக் கொண்டனர். மகாரகள் பிதாரா காவுனி, பஹாரா காவுனி, நாச்சுவானி, பதூவரி, ராஜ் அங்கிலா, கஹானா மஹாரி மற்றும் ருத்ரா கணிகா ஆகிய ஆறு குழுக்களைச் சேர்ந்தவர்கள். தேவதாசி முறையை ஒழித்ததிலிருந்து, ஜெகந்நாத் கோவிலில் மகாரி நடனம் நிறுத்தப்பட்டுள்ளது.
மகாரி விருது
மஹாரி விருது என்பது குரு பங்கஜ் சரண் ஒடிஸி ஆராய்ச்சி அறக்கட்டளையால் நிறுவப்பட்ட ஒரு விருது. 2012 ஆம் ஆண்டில், மகரி விருது ஒடிஸி நடனக் கலைஞர் மினாட்டி பிரதனுக்கு வழங்கப்பட்டது.
குறிப்புகள்
பகுப்பு:ஒரியப் பண்பாடு பகுப்பு:இந்திய நடனங்கள் பகுப்பு:நாட்டுப்புறவியல் பகுப்பு:நாட்டுப்புறக் கலைகள்
ஹோண்டா டியோ
ஹோண்டா டியோ என்பது ஜனவரி 1988 இல் ஹோண்டாவால் அறிமுகம் செய்யப்பட்ட குதியுந்து ஆகும். இந்தக் குதியுந்து முதலில் ஜப்பானில் 2-ஸ்ட்ரோக் மாடலாக வெளிவந்தது. 2003 இல் சீனாவில் சுண்டிரோ ஹோண்டா மோட்டார் சைக்கிள் கோ, லிமிடெட் நிறுவனத்தால் முதல் 4-ஸ்ட்ரோக் ஸ்கூட்டராக விற்கப்பட்டது. .
டியோ இரண்டு 4-ஸ்ட்ரோக் பதிப்புகளைக் கொண்டுள்ளது. ஒன்று AF-சீரியஸ் 50 (SK50) மற்றொன்று JF சீரியஸ் 110 (NSC110).
இந்திய மாதிரி
ஹோண்டா டியோ என்பது இந்தியாவில் ஹோண்டாவின் துணை நிறுவனமான எச். எம். எஸ். ஐ தயாரித்த குதியுந்தாகும். இது 2002 ஆம் ஆண்டில் இந்தியாவில் அறிமுகப்படுத்தப்பட்டது. இது இந்தியாவில் 30 லட்சம் விற்பனையை எட்டிய குவியுந்து ஆகும். உள்நாட்டு சந்தையைத் தவிர, டியோ நேபாளம், பங்களாதேஷ், இலங்கை மற்றும் இலத்தீன், ஐக்கிய அமெரிக்கா ஆகிய நாடுகளுக்கு இந்தியாவிலிருந்து ஏற்றுமதி செய்யப்படுகிறது. இதன் மறுவடிவமைக்கப்பட்ட பதிப்பு ஐரோப்பிய சந்தையில் ஹோண்டா லீட் என விற்கப்படுகிறது.
எஞ்சின்
அசல் மாடலில் 102சி, ஏர்கோல்டு இஞ்சின், நான்கு ஸ்டிரோக் கொண்டதாகும்.
2013 எச்.எம்.எஸ்.ஐ டியோ எரிபொருள் செயல்திறன் மற்றும் ஒருங்கிணைந்த பிரேக்குகளில் மேம்பாடுகளைக் கோரியது.
2017 ஆம் ஆண்டில் ஹோண்டா, டியோவின் புதுப்பிக்கப்பட்ட பதிப்பை அறிமுகப்படுத்தியது. பாரத் ஸ்டாண்டர்ட் - IV (பிஎஸ்-ஐவி) உமிழ்வு விதிமுறைகளுக்கு இணங்க, மறுவடிவமைப்பு செய்யப்பட்ட ஸ்பீடோமீட்டர் வடிவமைப்பைக் கொண்டு, எல்இடி ஹெட்லைட் சேர்க்கப்பட்டுள்ளது. பின்னர் 2018 ஆம் ஆண்டில், ஹோண்டா டியோ டிஎக்ஸ் அறிமுகப்படுத்தியது. இதில் டிஜிட்டல் ஸ்பீடோமீட்டர் மற்றும் பவர் இருக்கைகள் இடம்பெற்றுள்ளன. அதே நேரத்தில் 2017 மாடலின் தோற்றத்தைத் தக்க வைத்துக் கொண்டன.
ஹோண்டா டியோ பிஎஸ்6
புதிய 2020 ஹோண்டா டியோ வெளியாகியுள்ளது. முந்தைய மாடலை விட மாறுபட்ட வடிவமைப்பு மட்டுமல்லாமல் தற்போது புதிய என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது.
ஹோண்டா டியோ 125
புதிய 2023 ஹோண்டா டியோ 125 வெளியாகியுள்ளது. 110 மாடலின் வடிவமைப்பினை பெற்று மட்டுமல்லாமல் தற்போது புதிய 125சிசி என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது.
வெளி இணைப்புகள்
பகுப்பு:இருசக்கர வாகனங்கள் பகுப்பு:ஹோண்டா வாகனங்கள் பகுப்பு:இந்திய ஸ்கூட்டர்கள் பகுப்பு:1988 இல் அறிமுகமான மோட்டார் வாகனங்கள் பகுப்பு:2002 இல் அறிமுகமான மோட்டார் வாகனங்கள்
சத்தீசுகர் அரசு
சத்தீசுகர் அரசு, சத்தீசுகர் மாநில அரசாகும். இது நீதித் துறை, செயலாக்கத் துறை, சட்டமியற்றும் அவை ஆகிய மூன்று பிரிவுகளைக் கொண்டது. இதன் தலைமையகம் இராய்ப்பூரில் உள்ளது.
சட்டவாக்கம்
சத்தீசுகர் சட்டமன்றம் 91 (90+ஒருவர் நியமனம் செய்யப்பட்டவர்கள்) உறுப்பினர்களைக் கொண்டது. ஒவ்வொருவரும் ஒவ்வொரு தொகுதியில் இருந்து தேர்ந்தெடுக்கப்படுவர். இதன் ஆட்சிக் காலம் 5 வருடங்காளாகும். கூடுதலாக ஒருவரை ஆளுநர் நியமிப்பார். இந்திய அரசியலமைப்பின் மாநிலத் தலைவராக ஆளுநர், இம்மாநில முதலமைச்சர் மற்றும் அவர் அமைச்சரவை ஆலோசனைகளின் பேரில் ஆட்சி நடைபெறுகின்றது. முதலமைச்சரை ஆளுநரே 5 ஆண்டுக்கொருமுறை நியமனம் செய்கின்றார்.
ஆளுநர்
ஆளுநரே இந்திய அரசியலமைப்பின் மாநிலத் தலைவராக இருந்தாலும் முதலமைச்சரும் அவரது அமைச்சரவையும் ஆட்சி நிர்வாகத்தில் ஆளுமைப் பெற்றவர்களாக முக்கிய பங்கு வகிக்கின்றனர்
தற்பொழுதைய ஆளுநர் அனுசுயா யுகே.
முதல்வர்
தற்பொழுதைய முதலமைச்சராக பூபேஷ் பாகல் அவர்கள் பதவியில் உள்ளார்.
999
999 அல்லது மூன்று ஒன்பது பொதுவாகக் கீழ்க்கண்டவற்றைக் குறிக்கிறது:
சத்தீசுகர் அரசு
மேற்கோள்கள்
<references group="" responsive="1" />
999
மேலும் காண்க
பகுப்பு:எண்கள்
சூலூர் அய்யனார் கோயில்
சூலூர் அய்யனார் கோயில் தமிழ்நாட்டில் கோயம்புத்தூர் மாவட்டம், சூலூர் என்னும் ஊரில் அமைந்துள்ள கிராமக் கோயிலாகும்.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருப்பாதிரிப்புலியூர் திரௌபதியம்மன் கோயில்
திருப்பாதிரிப்புலியூர் திரௌபதியம்மன் கோயில் தமிழ்நாட்டில் கடலூர் மாவட்டம், திருப்பாதிரிப்புலியூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதியம்மன்சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடி வெள்ளி தீமிதி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டாமன்சாரா பெர்டானா
டாமன்சாரா பெர்டானா (மலாய்: Damansara Perdana; ஆங்கிலம்: Damansara Perdana); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும். கோலாலம்பூர் மாநகருக்கு மிக அருகாமையில் உள்ளது.
இந்தப் புறநகர்ப் பகுதிக்கு அருகில் பண்டார் உத்தாமா, தாமான் துன் டாக்டர் இசுமாயில், முத்தியாரா டாமன்சாரா; டாமன்சாரா ஜெயா; பண்டார் ஸ்ரீ டாமன்சாரா ஆகிய புறநகர்ப் பகுதிகள் உள்ளன. 1996-ஆம் ஆண்டில் இந்த புறநகர்ப் பகுதி உருவாக்கப்பட்டது.
RM 1.9 பில்லியன் மொத்த கட்டுமான மதிப்பைக் கொண்டுள்ளது.
வரலாறு
டாமன்சாரா பெர்டானா முன்பு ஒரு ஓராங் அஸ்லி கிராமமாக இருந்தது. மேம்பாட்டு நிறுவனமான எம்கே லேண்ட் சவுசானா டிரைங்கல் (MK Land Saujana Triangle) அந்தக் கிராமத்தின் பெரும்பகுதியை விலை கொடுத்து வாங்கியது.
பின்னர் 1996-இல் அதை அபிவிருத்தி செய்யத் தொடங்கியது. அதன் பின்னர், டாமன்சாரா பெர்டானா பெட்டாலிங் ஜெயாவின் சிறந்த நகரங்களில் ஒன்றாக மாறியுள்ளது.
அமைவு
டாமன்சாரா பெர்டானா 750 ஏக்கர் பரப்பளவு கொண்டது. பெட்டாலிங் ஜெயாவின் தங்க முக்கோணத்திற்குள் (Golden Triangle of Petaling Jaya) அமைந்துள்ளது. டாமன்சாரா பெர்டானா நகர்ப் பகுதியை எளிதில் அணுகுவதற்குச் சிறந்த நெடுஞ்சாலைகள் மற்றும் விரைவுச்சாலைகள் உள்ளன. அவையாவன:
வணிக வளாகம்
டாமன்சாரா பெர்டானாவில் பிரபலமான வணிக நிறுவனங்கள் தங்களின் வணிக மையங்களை அமைத்துள்ளன.
மேலும் காண்க
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள்
அனைத்து மகளிர் காவல் நிலையம்
அனைத்து மகளிர் காவல் நிலையம் என்பது ஒரு காவல் நிலையத்தில் அனைத்து காவலர்களும் பெண்களே பணிபுரிந்துவருவதாக அமைக்கபட்ட காவல் நிலையத்தை குறிப்பதாகும். இவ்வாறான காவல் நிலையங்கள் இந்தியாவின், தமிழ்நாடு, கேரளம் போன்றவற்றில் செயல்பட்டுவருகிறது.
வரலாறு
இந்திய துணைக்கண்டத்தில் முதன் முதலில் திருவிதாங்கூர் சமஸ்தானத்தில் 1937 இல் பெண்கள் காவல் துறையில் சேர்க்கப்பட்டனர். அடுத்த சாதனையாக கேரளத்தின், கொல்லங்கோட்டில் முழுவதும் மகளிர் காவலர்களைக் கொண்ட காவல் நிலையம் 1973 இல் துவங்கப்பட்டது. தமிழ்நாடு காவல்துறையில் காவலர் பணிக்கு 1973 இல் இருந்து பெண்கள் சேர்க்கப்பட்டனர். அதற்கு அடுத்து வந்த ஆண்டுகளில் நிறைய பெண்கள் காவல் பணியில் சேர்க்கப்பட்டனர். பெண்களுக்கு எதிராக குற்றங்களில் சிறப்பு கவணம் செலுத்த 1992 இல் தமிழ்நாட்டில் அனைத்து மகளிர் காவல் நிலையம் தமிழ்நாடு அரசால் துவக்கப்பட்டது. அவ்வாறு முதல் அனைத்து மகளிர் காவல் நிலையமானது சென்னை, ஆயிரம்விளக்கு பகுதியில் துவக்கப்பட்டது. அதில் ஒரு காவல் ஆய்வாளர், மூன்று உதவி ஆய்வாளர்ர்கள், ஆறு தலைமைக் காவலர்கள், 24 காவலர்கள் என அனைவரும் பெண்களாகவே நியமிக்கப்பட்டனர். இந்த மகளிர் காவல் நிலையங்கள் வரவேற்பை பெற்றன. இதனால் படிப்படியாக தமிழ்நாடு முழுவதும் அனைத்து மகளிர் காவல் நிலையங்கள் துவக்கப்பட்டன. 2022 ஆண்டில் சென்னையில் 31 மகளிர் காவல் நிலையங்களும், சென்னை உள்ளிட்டு, தமிழ்நாடு முழுவதும் 222 அனைத்து மகளிர் காவல் நிலையங்கள் செயல்பட்டு வருகின்றன. 2023 ஆண்டைய நிலவரப்படி தமிழ்நாடு முழுவதும் இ.கா.ப முதல் காவலர் வரை என 23,542 பெண் காவல் துறையினர் பணியாற்றுகின்றனர்.
குறிப்புகள்
பகுப்பு:தமிழ்நாடு காவல்துறை பகுப்பு:தமிழ்நாடு அரசுத் திட்டங்கள்
கல்பனா படோவரி
thumb|கல்பனா படோவரி கல்பனா படோவரி (Kalpana Patowary) அசாமில் இருந்து வந்த இந்திய பின்னணி மற்றும் நாட்டுப்புற பாடகியாவார். 8000 க்கும் மேற்பட்ட பாடல்களை அசாமி, பிரஜாவாலி, பெங்காலி, போடோ, தியூரி, மைசிங், சமசுகிருதம், இந்தி, ஆங்கிலம், போஜ்புரி, மைதிலி, மாகி, ஆங்கிகா, ஒரியா, கரோ, கோச் ராஜ்போங்சி, திவா, கனாடா, தெலுங்கு, தோங்ரி, மராத்தி, ராஜஸ்தானி, பஞ்சாபி, ஹரியான்வி, அர்பி, அவதி, குஜராத்தி, நேபாளி, சோனோவால் கோச்சாரி மற்றும் பங்களாதேஷ் போன்ற 30க்கும் மேற்பட்ட மொழிகளில் பாடுகிறார். என்.டி.டி.வி இமேஜினில் ஜூனூன் - குச் கார் திகானே கா (2008) என்ற மெய்நிகர் நிகழ்ச்சியில் பங்கேற்றார். இவர் பல நாட்டுப்புற மற்றும் பிரபலமான பாடல்களைக் கொண்டிருந்தார் என்றாலும், போஜ்புரி இசையில் இவரது அர்ப்பணிப்பு மிகவும் அதிகமாக இருந்தது.
அழிந்துபோன சில பாரம்பரிய நாட்டுப்புற வடிவங்களை சர்வதேச அளவில் பிரபலப்படுத்தியதன் மூலம் இவர் போஜ்புரி இசையை மீண்டும் அறிமுகப்படுத்தினார். போஜ்புரி இசையில் இவரது முழுமையான அர்ப்பணிப்பு இவருக்கு "போஜ்புரி ராணி" என்ற கௌரவத்தை வழங்கியது.
ஆரம்பகால வாழ்க்கை மற்றும் பின்னணி
படோவரி அசாமில் உள்ள பார்பேட்டா மாவட்டத்தில் 1978 அக்டோபர் 27, அன்று பிறந்தார். 1996 ஆம் ஆண்டில் அசாம் காட்டன் கல்லூரியில் ஆங்கில இலக்கியத்தில் பட்டமும், இலக்னோவில் இந்திய பாரம்பரிய இசையில் விசாரத் பட்டமும் பெற்ற படோவரி, தனது 4 வயதிலேயே வெளிப்படையான நிகழ்ச்சிகளை நடத்தத் தொடங்கினார். காம்ருபியா மற்றும் கோல்போரியா அசாமிய நாட்டுப்புற இசையில் பயிற்சியளிக்கப்பட்ட அவரது தந்தை சிறீ பிபின் படோவாரி, ஒரு நாட்டுப்புற பாடகராவார். படோவரி லக்னோவின் பட்கண்டே இசைப் பல்கலைக்கழகத்தில் இந்திய பாரம்பரிய சங்கீத விசாரத் ஆகவும் பயிற்சி பெற்றவராவார். பூர்வி, பக்ரா, கஜ்ரி, சோகர், விவா கீத், சைட்டா, மற்றும் நௌதாங்கி உள்ளிட்ட பல வகையான போஜ்புரி நாட்டுப்புற இசையை இவர் பாடுகிறார்.
படோவரி பிகாரி தாக்கூரின் படைப்புகளில் விரிவாக பணியாற்றியுள்ளா.மேலும், அவரது வாழ்க்கை மற்றும் பணியை நினைவுகூரும் ஒரு தொகுப்பையும் வெளியிட்டுள்ளார்.
தொழில்
காதி பிர்கா பாரம்பரியத்தின் ஒரு பழமையான பாரம்பரியத்தை சர்வதேச தளங்களுக்கு வழங்கிய முதல் போஜ்புரி பாடகர் படோவரி ஆவார். 2013 ஆம் ஆண்டில், படோவரி "பைடீசியா இன் மும்பை" என்ற ஆவணப்படத்தில் தோன்றினார். இது 2013 டிசம்பர் 8 அன்று வெளியிடப்பட்டது. இது புலம்பெயர்ந்த தொழிலாளியின் பார்வையாகவும் மற்றும் அவரது இசை மூலம் மும்பையைப் பார்க்கிறது.
இந்திய வருகை தினத்தை முன்னிட்டு கலாச்சார விவகார அமைச்சகம் வழங்கிய நான்கு லத்தீன் அமெரிக்க நாடுகளில் 15 நாள் சுற்றுப்பயணத்தில் பங்கேற்க இவர் அழைக்கப்பட்டார்.
சாப்ராகியா பூர்வி பாணியில் பதிவுசெய்து பாடிய முதல் பெண் படோவரி ஆவார்.
அரசியல் வாழ்க்கை
2018 சூலையில் படோவரி பாரதிய ஜனதா கட்சியில் அதன் தலைவர் அமித் ஷா மற்றும் பீகார் துணை முதல்வர் சுஷில் குமார் மோடி முன்னிலையில் பாட்னாவில் இணைந்தார்.
வெளி இணைப்புகள்
பகுப்பு:1978 பிறப்புகள் பகுப்பு:வாழும் நபர்கள்
குக்கனூர்
குக்கனூர் (Kuknoor)  என்பது இந்திய மாநிலமான கருநாடகாவின் கொப்பள் மாவட்டத்திலுள்ள ஒரு நகரமாகும். இது ஹோஸ்பேட்டிலிருந்து வடமேற்கே 40 கி.மீ தொலைவிலும், குக்கனூர் கல்லேஸ்வரத்திலுள்ள மகாதேவர் கோயிலிலிருந்து 7 கி.மீ தொலைவிலும் அமைந்துள்ளது. குக்கனூர் இராஷ்டிரகூட, சாளுக்கிய பாணி கோயில்களுக்கு பெயர் பெற்றது. இதில் நவலிங்க கோயில்கள் குறிப்பிடத்தக்க கோயிலாகும்.
வரலாறு
குக்கனூர் இடைக்காலத்தில் போது ஒரு முக்கியமான நகரமாக இருந்தது. பொ.ச. 8 முதல் 13 ஆம் நூற்றாண்டைச் சேர்ந்த சாளுக்கிய பாணியில் கட்டப்பட்ட நவலிங்க கோயில் உட்பட பல வரலாற்று இடிபாடுகள் உள்ளன. மற்ற முக்கியமான தளங்களில் கல்லேசுவரர் மற்றும் மல்லிகார்ச்சுனர் கோயில்களும் அடங்கும். வலது|thumb|358x358px| நவலிங்க கோவில்களில் காணப்பட்ட பழைய கன்னட கல்வெட்டு
புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, குக்கனூரின் மக்கள் தொகை 18,033 ஆகும். இதில் 9,075 ஆண்களும் 8,958 பெண்களும் உள்ளனர்.
கோயில்கள்
குக்கனூர் பல முக்கியமான கோயில்களைக் கொண்டுள்ளது.
மகாமாயா கோயில்
மகாமாயா கோயில் நகரத்தின் மையத்தில் அமைந்துள்ளது. இதைப் பற்றிய குறிப்புகள் இந்திய காவியமான இந்தக் கோயிலின் கர்ப்பக்கிருகம் மூன்று தெய்வங்களுக்காக அர்ப்பணிக்கப்பட்டுள்ளது. அவற்றிலுள்ள சிலைகளில் இரண்டு பெண்தெய்வங்களான இலட்சுமியும் பார்வதியும் (மகாமாயா), ஒரு ஆண் தெய்வமான ஹரிஹரனும், (அதாவது பாதி- சிவன் மற்றும் அரை- விஷ்ணு ) அடங்கும். அனைத்து 3 சிலைகளும் வடக்கு நோக்கி வழக்கமான நோக்குநிலைக்கு மாறாக, தெற்கே முகம் காட்டுகின்றன. இது போன்ற தெற்கு நோக்கியிருக்கும் சிலைகள், பெரும்பாலும் சக்திவாய்ந்தவை என்று கருதப்படுகின்றன.
மகாபாரதத்திலுள்ள குறிப்புப்படி இந்ந்த கோவில் கி.மு. 8ஆம் நூற்றாண்டுக்கு முன்னர் கட்டப்படிருக்கலாம் என்கிறது. புராணக் கதைகளின்படி மகாமாயா கோயிலுக்கு கீழே காளிக்கு அர்ப்பணிக்கப்பட்ட ஒரு நிலத்தடி கோயில் உள்ளது. இந்த கோயில் காவியத்தின் நிகழ்வுகளில் ஒரு பங்கைக் கொண்டுள்ளது. ஏனெனில் இது ஒரு வகை நரபலியைக் கொண்டிருக்கலாம். நவீன வரலாற்றில், அதைக் கண்டுபிடிப்பதற்கான திட்டங்கள் இருந்தன. ஆனால் தீய சக்திகள் வெளிவந்து விடும் என்று கிராமவாசிகள் எதிர்ப்பு தெரிவித்த பின்னர் அவை கைவிடப்பட்டன.
குடனேசுவர் கோயில்
குக்கனூருக்கு அருகில் அமைந்துள்ள புளிய மரங்களால் சூழப்பட்ட கோயில் ஒன்று உருத்ரமுனிசுவரருக்கு அர்ப்பணிக்கப்பட்டுள்ளது. 12 ஆம் நூற்றாண்டில் சமூக நலப் பணிகளை மேற்கொண்ட இவர், பின்னர் குடனேசுவர் என்று அழைக்கப்பட்டார்.
வலது|thumb|200x200px| நவலிங்க கோயில் முற்றம் வலது|thumb|200x200px| நவலிங்க கோயிலின் உட்புறம் வலது|thumb|200x200px| நவலிங்க கோயிலின் வாயில் இமயமலை நீல கிரானைட் கற்கள் குக்கனூரிலும் அதைச் சுற்றியுள்ள குவாரிகளிலும் வெட்டப்படுகிறது.
போக்குவரத்து
கொப்பள், எலபர்கா, கதக் - பெட்டகேரி ஆகிய நகரங்களுக்கு குக்கனூர் சாலை வழியாக நன்கு இணைக்கப்பட்டுள்ளது. அருகிலுள்ள பெரிய விமான நிலையம் ஹூப்ளியில் உள்ளது.
பேருந்து
அருகிலுள்ள நகரமான கொப்பள் பெங்களூர், ஹூப்ளி, ஐதராபாத்து, பாகல்கோட் மற்றும் பிற முக்கிய நகரங்களுக்கு பேருந்து சேவையை வழங்குகிறது. கருநாடக மாநிலச் சாலைப் போக்குவரத்துக் கழகம் (கே.எஸ்.ஆர்.டி.சி) குக்கனூரில் ஒரு பேருந்து மையத்தைக் கொண்டுள்ளது. இது மற்ற நகரங்களுக்கும் கிராமங்களுக்கும் பேருந்துகளை இயக்குகிறது.
இரயில்
குக்கனூருக்கு மிக அருகில் உள்ள தொடர் வண்டி நிலையம் பனப்பூர் 12 கி.மீ தூரத்திலுள்ள, கொப்பள் இரயில் நிலையம் 25 கி.மீ. தொலைவிலும் உள்ளது.
வெளி இணைப்புகள்
பகுப்பு:கர்நாடக வரலாறு பகுப்பு:Coordinates on Wikidata
கோட்டிபுவா
thumb|[[ஒடிசா|ஒடிசா பூரியில் ஓர் நட்சத்திர விடுதியில் கோட்டிபுவா நடனம்]] கோட்டிபுவா (Gotipua); என்பது இந்தியாவின் ஒடிசா மாநிலத்தில் நிகழ்த்தப்பெறும் ஒரு பாரம்பரிய நடன வடிவமாகும். மேலும் ஒடிசி என்ற செவ்வியல் நடனத்தின் முன்னோடியாகும். இது பல நூற்றாண்டுகளாக ஒரிசாவில் இளம் சிறுவர்களால் நிகழ்த்தப்பட்டு வருகிறது. ஜெகந்நாதர் மற்றும் கிருஷ்ணனைப் புகழ்ந்து பாடுவதற்காக பெண்களின் ஆடை அணிந்து நடன வடிவங்களை நிகழ்த்துவர். ராதா மற்றும் கிருஷ்ணாவின் வாழ்க்கையால் ஈர்க்கப்பட்ட சிறுவர்கள் குழுவால்  கழைக்கூத்து வடிவில் இந்த நடனம் நிகழ்த்தப்படுகிறது. சிறுவர்கள் அவர்களின் இரு பால் கூறுகளையும் ஒருங்கே பெற்றிருக்கிற தோற்றம் மாறும் முன்பே அதாவது பதின்ம வயதிற்கு முன்பே இளம் வயதிலேயே நடனத்தைக் கற்கத் தொடங்குகிறார்கள. ஒடியா மொழியில் கோட்டி புவா என்றால், "ஒற்றை சிறுவன்"என்று பொருள். அதாவது பெண்ணாக அலங்கரிக்கப்பட்ட ஒரு சிறுவன் என்பது பொருள். ஆயினும் இது பல சிறுவர்கள் கொண்ட குழுவாகவே நிகழ்த்தப்படுகிறது. ஒடிசாவில் பூரிக்கு அருகில் உள்ள ரகுராஜ்பூர் என்ற சிற்றூர் கோட்டிபுவா நடன குழுக்களுக்கு பெயர் பெற்ற ஒரு வரலாற்று கிராமமாகும்.
நடனக் கலைஞர்கள்
நடனக்கலைஞர்களாக தயாராகும் சிறுவர்கள் அழகான பெண் நடனக் கலைஞர்களாக மாறவேண்டி தங்களின் தலைமுடியை வெட்டுவதில்லை, அதற்கு பதிலாக அவர்கள் அதை ஒரு முடிச்சிட்டும், பின்னலிட்டுபூச்சரங்கள் சூடிக் கொள்ளவும்  செய்கிறார்கள். வெள்ளையும் சிவப்புமான கலவைப்பொடியைக் கொண்டு அவர்கள் முகங்களை ஒப்பனை செய்துகொள்கிறார்கள். காஜல் எனப்படும் கருப்பு மையைக் கண்களைச் சுற்றிலும் பரவலாகப் பயன்படுத்தப்படுவதால் அவர்களின் கண்கள் நீளமான தோற்றத்தைப் பெறுகிறது. பொதுவாக வட்டமான பொட்டு, நெற்றியில் இடப்படுகிறது, அந்தப் பொட்டினைச் சுற்றி சந்தன மரத்திலிருந்து தயாரிக்கப்படும் ஒரு கலவை  அணியப்படுகிறது. பாரம்பரிய வண்ண ஓவியங்கள் முகத்தை அலங்கரிக்கின்றன. அவை ஒவ்வொரு நடனப் பள்ளிக்கும் தனித்துவமானவையாகும். எட்டு ஆண்டுகள் பயிற்சி பெற்ற ஒரு கோட்டிபுவா நடனக்கலஞர் தனியாக ஒரு பள்ளியைத் தொடங்கலாம்.
இந்நடனத்திற்கான ஆடை காலப்போக்கில் மாற்றம் பெற்று வந்துள்ளது. கோட்டிபுவாவிற்கென அனியப்படும் பாரம்பரிய உடை காஞ்சூலா  எனப்படுகிறது. இது பளபளப்பான பிரகாசமான வண்ண அலங்காரங்களுடன் கூடிய இரவிக்கை, இடுப்பைச் சுற்றி கட்டப்படும் ஒரு காப்புடை போன்ற, பூ வேலைப்படுகள் உள்ள நிபி பந்தா என்றழைக்கப்படும் உடை,  மேலும் கால்களைச் சுற்றி அணிவதற்காக குஞ்சங்கள் அல்லது  சுருக்குகள் வைத்த  உடை நடனத்தின்பொழுது  அணியப்படுமகிறது. சில நடனக் கலைஞர்கள் ''பட்டா சாரி  எனப்படும்  4 மீ நீளமுள்ள,  இருபுறமும் சம நீளமுள்ள  ஒரு பொருளிலும் தொப்புளிலும் முடிச்சிட்டு அணியப்படும் மெல்லிய துண்டுத்துணியை அணிவர். இதனை அணிவதன்'' மூலம் இன்னும் இதன் முந்தைய பாரம்பரியத்தைக் கடைப்பிடிக்கின்றனர். இருப்பினும், இந்த பாரம்பரிய உடை பெரும்பாலும் புதிதாக வடிவமைக்கப்பட்டு ஆயத்த ஆடையாகவும் உள்ளது. இது அணிய எளிதானது.
நடனக் கலைஞர்கள் சிறப்பாக வடிவமைக்கப்பட்ட, மணிகளால் ஆன நகைகளை அணிந்துகொள்கிறார்கள்: கழுத்தணிகள், வளையல்கள், கவசங்கள் மற்றும் காது ஆபரணங்கள். மூக்கணிகள். கால்களால் தட்டப்படும் தாளத் துடிப்புகளை அதிகரிக்க கொலுசுகள் ஆகியவை அணியப்படுகின்றன. உள்ளங்கைகள் மற்றும் உள்ளங்கால்களில் ஆல்டா எனப்படும் சிவப்பு திரவத்தால்  வண்னங்கள் வரையப்படுகின்றன. இந்நடனத்தில் அணியப்படும் ஆடை, நகைகள் மற்றும் மணிகள் புனிதமாகக் கருதப்படுகின்றன.
வரலாறு
நீண்ட காலத்திற்கு முன்பு, ஒரிசாவில் உள்ள கோயில்களில் தேவதாசிகள் (அல்லது மஹாரி ) என்று அழைக்கப்படும் பெண் நடனக் கலைஞர்கள் இருந்தனர், அவர்கள் ஜெகந்நாதருக்கு அர்ப்பணிக்கப்பட்டவர்கள். அவர்கள் மகரி நடனத்தை ஆடி வழிபட்டு வந்தனர். ஒரிசாவில் உள்ள கோயில்களில் குறிப்பாக பூரியில் உள்ள கோனார்க்  சூரியக் கோவில், மற்றும்  புரி ஜெகன்னாதர் கோயில்  போன்றவற்றில்  நடனக் கலைஞர்களின் சிற்பங்கள் இந்த பண்டைய  மகரி நடனப் பாரம்பரியத்தை நிரூபிக்கின்றன. போய் வம்சத்தை நிறுவிய ராம சந்திர தேவ் ஆட்சியின் போது 16 ஆம் நூற்றாண்டில் மஹரி நடனக் கலை வீழ்ச்சியடைந்தது. அதே சமயம் சிறுவர் நடனக் கலைஞர்கள் அந்தப் பாரம்பரியத்தைத் தொடர்ந்தனர். கோட்டிபுவா நடனம் ஒடிஸி நடன பாணியில் உள்ளது. ஆனால் அவற்றின் நுட்பம், உடைகள் மற்றும் விளக்கக்காட்சி ஆகியவை மஹரிகளிடமிருந்து வேறுபடுகின்றன; பாடல் நடனக் கலைஞர்களால் பாடப்படுகிறது. இன்றைய ஒடிஸி நடனத்தில் கோட்டிபுவா நடனத்தின் தாக்கம் அதிகம் உள்ளது. ஏனெனில் கேளுச்சரண மகோபாத்திரா போன்ற ஒடிசி நடனக்கலைஞர்களில் பலர் தங்கள் இளம்வயதில் கோட்டிபுவா நடனக் கலைஞர்களாக இருந்தவர்களாவார்கள்.
ஒடிஸி நடனம் என்பது தாண்டவம் (வீரியம், ஆண்பால்) லாஸ்யம் (அழகான, பெண்பால்) என்ற நடனங்களின் கலவையாகும். இது இரண்டு அடிப்படை தோரணைகளைக் கொண்டுள்ளது: திரிபாங்கி (இதில் உடல் தலை, கால் மற்றும் உடல்பகுதி வளைவுகள் உண்டு) மற்றும் சௌகா(ஜெகந்நாத்தை குறிக்கும் ஒரு சதுர வடிவ நிலைப்பாடு). மேல் உடற்பகுதியில் உள்ள திரவம் ஒடிஸி நடனத்தின் சிறப்பியல்பு ஆகும், இது பெரும்பாலும் ஒரிசா கடற்கரைகளை ஈர்க்கும் மென்மையான கடல் அலைகளுடன் ஒப்பிடப்படுகிறது.
ஒவ்வொரு ஆண்டும், குரு கேளுச்சரண மகோபாத்திரா ஒடிஸி ஆராய்ச்சி மையம் புவனேஸ்வரில் கோட்டிபுவா நடன விழாவை ஏற்பாடு செய்கிறது.
குறிப்புகள்
பகுப்பு:ஒரியப் பண்பாடு பகுப்பு:நாட்டுப்புறவியல் பகுப்பு:இந்தியப் பண்பாடு பகுப்பு:நாட்டுப்புறக் கலைகள்
சூலூர் முனியப்பசாமி கோயில்
சூலூர் முனியப்பசாமி கோயில் தமிழ்நாட்டில் கோயம்புத்தூர் மாவட்டம், சூலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முனியப்பசுவாமி சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திம்மச்சூர் பிடாரி கோயில்
திம்மச்சூர் பிடாரி கோயில் தமிழ்நாட்டில் விழுப்புரம் மாவட்டம், திம்மச்சூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி வெள்ளி முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரேகா கிருஷ்ணப்பா
ரேகா கிருஷ்ணப்பா (Rekha Krishnappa) என்பவர் தென்னிந்திய சின்னத்திரை கதாபாத்திர நடிகை ஆவார். முதன்முதலில் கன்னட தொலைக்காட்சி தொடரில் நடித்த இவர் தமிழ், தெலுங்கு, மலையாளம் உள்ளிட்ட சின்னத்திரையில் வலம் வந்து பிரபலமானவர். இவர் தமிழ்நாட்டில் முதன்முதலில் பாரிஜாதம் என்ற தொலைக்காட்சி தொடரில் அறிமுகமானார். பின் சன் தொலைக்காட்சியில் வெளியான தெய்வமகள் தொலைக்காட்சி தொடர் மூலம் தமிழ்நாட்டில் மிகவும் பிரபளமானவர். தமிழ்நாட்டின் சின்னத்திரையின் சிறந்த வில்லி என்ற விருதையும் பெற்றுள்ளார்.
மேற்கோள்கள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்த் தொலைக்காட்சி நடிகைகள்
கேடபசில்மா மேஜர்
கேடபசில்மா மேஜர், காமன் டின்ஸல் (Catapaecilma major, the common tinsel   என்பது 1895 ஆம் ஆண்டில் ஹாமில்டன் ஹெர்பர்ட் ட்ரூஸ் விவரித்த நீலன்கள் குடும்பத்தைச் சேர்ந்த ஒரு வகை பட்டாம்பூச்சி ஆகும். இது இந்தோ-மலாயா சுற்றுச்சூழல் பகுதியில்  காணப்படுகிறது.
விளக்கம்
இந்த பட்டாம்பூச்சியானது சிறிய அளவிலான சில்வர் முனைகள் கொண்ட பட்டைகள் உடைய சாம்பல்-பழுப்பு நிற உடலின் கீழ் நீல நிறத்துடன் இருக்கும். இதன் குடம்பிகள் வெண்மருது மரத்தில் வளர்கின்றன.
கிளையினம்
இதன் கிளையினங்கள்:
வெளி இணைப்புகள்
பகுப்பு:நீலன்கள் (பட்டாம்பூச்சிக்குடும்பம்)
வாரப்பட்டி கரிவரதராஜப்பெருமாள் கோயில்
வாரப்பட்டி கரிவரதராஜபெருமாள் கோயில் தமிழ்நாட்டில் கோயம்புத்தூர் மாவட்டம், வாரப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திய நாட்டுப்புற இசை
இந்திய நாட்டுப்புற இசை (Indian folk music) என்பது இந்தியாவின் பரந்த கலாச்சார பன்முகத்தன்மை காரணமாக வேறுபடுகிறது. இது பாங்க்ரா, லாவணி, தாண்டியா, சூபி நாட்டுப்புறம், ராஜஸ்தானி உள்ளிட்ட பல வடிவங்களைக் கொண்டுள்ளது.
வகைகள்
ஏகநாதர், கோந்தால், லலிதா, அபங்கம் மற்றும் தும்பாடி
தமாங் செலோ
தமாங் செலோ என்பது தமாங் மக்களால் பாடப்பட்ட நேபாளி நாட்டுப்புற பாடலின் ஒரு வகையாகும். இது நேபாளம், இந்தியா மற்றும் உலகெங்கிலும் உள்ள நேபாள மொழி பேசும் சமூகத்தினரிடையே பரவலாக பிரபலமானது. இது வழக்கமாக தமாங் கருவிகளான தம்பு, மடல் மற்றும் துங்னா ஆகியவற்றுடன் இருக்கும். ஒரு செலோ மிகவும் கலகலப்பான அல்லது மெதுவான மற்றும் மெல்லிசை கொண்டதாக இருக்கும். மேலும் இது அன்றாட வாழ்க்கையின் காதல், துக்கம் மற்றும் கதைகளை வெளிப்படுத்த பாடப்படுகிறது.
thumb|297x297px| இந்தியாவில் நேபாளி நாட்டுப்புற பாடல்களின் முன்னோடியான ஹிரா தேவி வைபா ஹிரா தேவி வைபா நேபாளி நாட்டுப்புற பாடல்கள் மற்றும் தமாங் செலோவின் முன்னோடி என்று பாராட்டப்படுகிறார். இவரது பாடல் 'சூரா தா ஹோய்னா அஸ்துரா' இதுவரை பதிவு செய்யப்பட்ட முதல் தமாங் செலோ என்று கூறப்படுகிறது. 40 ஆண்டுகால வாழ்க்கையில் வைபா கிட்டத்தட்ட 300 பாடல்களைப் பாடியுள்ளார். 2011 ஆம் ஆண்டில் வைபாவின் மரணத்திற்குப் பிறகு, இவரது மகன் சத்ய வைபா (தயாரிப்பாளர்) மற்றும் நவ்னீத் ஆதித்யா வைபா (பாடகி) ஆகியோர் இணைந்து பணியாற்றி, இவரது மிகச் சிறந்த பாடல்களை மீண்டும் பதிவுசெய்து, அமா லாய் சிரத்தாஞ்சலி என்ற இசைத் தொகுப்பினை வெளியிட்டனர்.
பாவகீதம்
பாவகீதம் (அதாவது 'உணர்ச்சி கவிதை') என்பது வெளிப்பாட்டுக் கவிதை மற்றும் மெல்லிசையின் ஒரு வடிவமாகும். சிறந்த கவிதைக் கூறுகளைக் கொண்ட ஒரு உணர்ச்சி கவிதை ஒரு பாடலாக மாறும்போது, அது "பாவகீதம்" என்று அழைக்கப்படுகிறது. இந்த வகையிலேயே பாடப்பட்ட பெரும்பாலான கவிதைகள் காதல், இயல்பு மற்றும் தத்துவம் போன்ற பாடங்களுடன் தொடர்புடையவை. மேலும் கசல் ஒரு விசித்திரமான மீட்டருக்கு கட்டுப்பட்டிருந்தாலும், அந்த வகையே கசல்களிலிருந்து வேறுபட்டதல்ல. இந்த வகை இந்தியாவின் பல பகுதிகளில், குறிப்பாக கர்நாடகா மற்றும் மகாராட்டிராவில் மிகவும் பிரபலமானது. பாவகீதத்தை வேறு மொழிகளில் வெவ்வேறு பெயர்களால் அழைக்கலாம். குவெம்பு, த. ரா. பேந்திரே, கோபாலகிருஷ்ண அடிகா, கே. எஸ். நரசிம்மசுவாமி, ஜி. எஸ். சிவருத்ரப்பா, கே. எஸ். நிசார் அகமது, மற்றும் என். எஸ். லட்சுமிநாராயண பாட்டா போன்றவர்கள் நவீன கவிதைகளிலிருந்து பாவகீதத்தை ஈர்க்கிறார்கள். குறிப்பிடத்தக்க பாவகீதக் கலைஞர்களில் பி. கலிங்கராவ், மைசூர் அனந்தசாமி, சி. அசுவத், சிவமோகா சுப்பண்ணா, அர்ச்சனா உடுபா, மற்றும் இராஜு அனந்தசாமி ஆகியோரும் அடங்குவர்.
சி. என். ஜோஷி மராத்தியில் முதன்முதலில் வந்த பாவகீத பாடகர்களில் ஒருவர் ஆவார். மகாராட்டிராவின் வீடுகளில் பாவகீத பாரம்பரியம் செழிக்க வைப்பதில் கஜனன் வட்டாவே நன்கு அறியப்படுகிறார்.
மராத்தியில் பாவகீதம் சாந்தா செல்கே, விந்தா கரந்திகர், ஜெகதீசு கெபுட்கர், கா தி மத்குல்கர், ராஜா பாதே மற்றும் மங்கேசு பட்கோன்கர் ஆகியோரின் படைப்புகளிலிருந்து பெறுகிறது. பாவகீதம் இசைப்பதில் சுதிர் பாட்கே, சீனிவாச காலே மற்றும் யசுவந்த் தியோ ஆகியோரும் அடங்குவர். பாடகர்களில் சுரேஷ் வாத்கர், அருண் தேதி, சுமன் கல்யாண்பூர், லதா மங்கேஷ்கர், ஆஷா போஸ்லே மற்றும் பீம்சென் ஜோஷி ஆகியோரும் அடங்குவர். மராத்தியில் பாவகீதத்தின் தொகுப்புகள் அடங்கிய பல புத்தகங்கள் கிடைக்கின்றன.
பிகுகீதம்
பிகு என்பது ஆசாமிய கலாச்சாரத்தில் மிகவும் கொண்டாடப்படும் பண்டிகையாகும். இந்த திருவிழாக்கள் ஒரு வருடத்தில் மூன்று முறை வெவ்வேறு வழிகளில் கொண்டாடப்படுகின்றன. மூன்று ரோங்காலி அல்லது போகக் பிகு மிகவும் புகழ்பெற்றது. பின்னர் போகலி அல்லது மாக் பிகு வருகிறது. கொங்கலி அல்லது கதி பிகு குறைந்த செலவில் கொண்டாடப்படுகிறது. போகாக் பிகு அசாமின் ஒவ்வொரு மூலையிலும் மெல்லிய பாடல்களுடன் தோல்-பெபாவின் ஒலி நிறைந்த காற்றைக் கொண்டுவருகிறது. இந்த பாடல்கள் அந்த இடத்தின் வண்ணமயமான சமூகத்தின் மகிழ்ச்சியைக் குறிக்கின்றன. பாடல்களில் காதல், காதல், இயல்பு மற்றும் நிகழ்வுகளின் கருப்பொருள்கள் உள்ளன. இந்த நடனம் இளம் பெண்கள் மற்றும் சிறுவர்களால் குழுவாக கொண்டாடப்படுகிறது. இயற்கையின் அழகு முதல் காதலரின் வெளிப்பாடு வரை, சமூக விழிப்புணர்வு கொண்டவர்கள் முதல் நகைச்சுவையான கதைகள் வரை பலவிதமான வரிகள் பிகு கீதத்தில் உள்ளன. பிகு என்பது அசாமின் மிகவும் பிரபலமான நாட்டுப்புற பாடலாக இது இந்தியா முழுவதும் பரவலாக அறியப்படுகிறது. இது பிராந்தியத்தின் மிக முக்கியமான திருவிழாவின் ஒரு பகுதியாகும். இது அசாமிய மக்களின் வண்ணமயமான மற்றும் பணக்கார கலாச்சாரத்தை குறிக்கிறது.
லாவணி
லாவணி மகாராட்டிராவின் பிரபலமான நாட்டுப்புற வடிவமாகும். பாரம்பரியமாக, பாடல்கள் பெண் கலைஞர்களால் பாடப்படுகின்றன. ஆனால் ஆண் கலைஞர்கள் எப்போதாவது லாவாணியைப் பாடுவர். லாவணியுடன் தொடர்புடைய நடன வடிவம் தமாஷா என்று அழைக்கப்படுகிறது.
சூபி நாட்டுப்புற ராக் இசை
சூபி நாட்டுப்புற ராக் இசையில் நவீன கடின ராக் மற்றும் பாரம்பரிய நாட்டுப்புற இசையின் கூறுகள் சூபி கவிதைகளுடன் உள்ளன. இது பாக்கித்தானில் ஜூனூன் போன்ற இசைக்குழுக்களால் முன்னோடியாக இருந்தபோதிலும், குறிப்பாக வட இந்தியாவில் இது மிகவும் பிரபலமானது. 2005 ஆம் ஆண்டில், ரப்பி ஷெர்கில் "புல்லா கி ஜானா" என்ற சூபி ராக் பாடலை வெளியிட்டார். இது இந்தியாவிலும் பாக்கித்தானிலும் தரவரிசையில் முதலிடத்தைப் பிடித்தது. மிக சமீபத்தில், 2016 ஆம் ஆண்டு ஏ ஏ தில் ஹை முஷ்கில் திரைப்படத்தின் "புல்லேயா" என்ற சூபி நாட்டுப்புற ராக் பாடல் மிகப்பெரிய வெற்றியைப் பெற்றது.
தான்டியா
தான்டியா என்பது நடனம் சார்ந்த நாட்டுப்புற இசையாகும். இது உலகளவில் பாப் இசைக்கு ஏற்றது. இது மேற்கு இந்தியாவில் பிரபலமானது. குறிப்பாக நவராத்திரியின் போது இதை இசைப்பதுண்டு. தற்போதைய இசை பாணி பாரம்பரிய இசைக்கருவியிலிருந்து அதே பெயரில் அழைக்கப்படும் தாண்டியாவின் நாட்டுப்புற நடனம் வரை பெறப்பட்டது.
ஜுமெய்ர் மற்றும் தோம்காச்
ஜுமெய்ர் மற்றும் தோம்காச் ஆகியவை நாக்புரி நாட்டுப்புற இசையாகும். நாட்டுப்புற இசை மற்றும் நடனம் ஆகியவற்றில் பயன்படுத்தப்படும் இசைக்கருவிகள் தோல், மந்தர், பன்சி, நகாரா, தாக், செனாய், கார்தல், நர்சிங் போன்றவை.
பாண்டவணி
பாண்டவணி என்பது பண்டைய காவியமான மகாபாரதத்தின் வீமனை கதாநாயகனாகக் கொண்டு, இசைக்கருவிகளை இசைத்து கதை சொல்லும் ஒரு நாட்டுப்புற பாடும் பாணியாகும். இந்த வகை நாட்டுப்புற நாடகங்கள் சத்தீசுகர் மாநிலத்திலும், அண்டை நாடான ஒடிசா மற்றும் ஆந்திரப் பிரதேசத்திலும் பிரபலமாக உள்ளன. ராஜஸ்தானி இசையில் லங்காக்கள், சப்பேரா, போபா, ஜோகி மற்றும் மங்கானியா உள்ளிட்ட பல்வேறு வகையான இசைக்கலைஞர்கள் உள்ளனர்.